Фрыда Абрамаўна Вігдарава

Фрыда Абрамаўна Вігдарава (, Орша — ) — пісьменніца і журналістка.

 Біяграфія 
Нарадзілася ў 1915 годзе ў Оршы ў сям’і педагога Абрама Рыгоравіча (1885—1960) і фельчаркі Соф’і Барысаўны (1889—1968) Вігдаравых. Брат Фрыды Ісак Абрамавіч Вігдараў (1919—1968) стаў ваенным лётчыкамУроки нравственности.

У 17 гадоў з’ехала працаваць настаўніцай у Магнітагорск. Адтуль у сярэдзіне 1930-х гадоў вярнулася ў Маскву разам з Аляксандрам Кулакоўскім, які неўзабаве стаў яе мужам. У 1937 годзе скончыла літаратурны факультэт Маскоўскага педагагічнага інстытута. У тым жа годзе нарадзілася дачка Галя. Пасля заканчэння выкладала рускую літаратуру ў школе, затым пераключылася на журналісцкую працу.

Перад вайной пара разышлася, Аляксандр Іосіфавіч Кулакоўскі загінуў на фронце 7 сакавіка 1942 года. У самым пачатку вайны Фрыда Вігдарава выйшла замуж за пісьменніка Аляксандра Раскіна. Знаходзілася з сям’ёй у эвакуацыі ў Ташкенце. У 1942 годзе ў Фрыды ад Раскіна нарадзілася дачка Саша.

Супрацоўнічала з газетамі «Праўда», «Комсомольская правда», «Літаратурная газета». У 1940-я гады публікавала, у асноўным, артыкулы пра праблемы школы і выхавання дзяцей (частка артыкулаў у сааўтарстве з Норай Галь). У 1948 годзе была звольнена з газеты «Комсомольская правда».

Памерла ад раку ў 1965 годзе.

Памяці Фрыды Вігдаравай прысвечана песня Аляксандра Галіча «Сыходзяць сябры».

 Творчасць 
У 1948 годзе разам з Т. Пячэрнікавай падрыхтавала да друку аповесць «Дванаццаць адважных» пра мужную барацьбу піянераў сяла Пакроўскага, што ва Украіне. Сумесна з Л. Касмадзям’янскай напісала кнігу «Аповесць пра Зою і Шуру». Аўтар кніг «Мой клас», «Дарога ў жыццё», «Сямейнае шчасце». Аўтар шматлікіх артыкулаў на педагагічныя тэмы.

У 1964 годзе Вігдарава прысутнічала на судзе над Бродскім і зрабіла запіс судовых слуханняў, які атрымаў шырокі распаўсюд у самвыдзе пад назвай «Судзілішча». Запіс шмат разоў публікаваўся ў розных краінах, прыцягнушы такім чынам увагу сусветнай грамадскасці да лёсу Бродскага, які ў верасні 1965 года быў вызвалены з ссылкі.

У 1963 годзе выйшаў зборнік яе нарысаў «Дарагая рэдакцыя…». У 1969 годзе — зборнік нарысаў «Кім вы яму даводзіцеся»Вігдарава Фрыда Абрамаўна.

 Літаратура 
 Вігдарава Фрыда Абрамаўна // Памяць: Орша. Аршанскі раён : гісторыка-дакументальныя хронікі гарадоў і раёнаў Беларусі : у 2 кн. / рэдкал.: Г. П. Пашкоў (гал. рэд.) [і інш.]; склад. Т. Г. Ігнацьева [і інш.]; мастак Э. Э. Жакевіч. — Мінск : БелЭн, 2000. — Кн. 2. — С. 421.
 Видре, К. Какая она была, Фрида Вигдорова? / К. Видре // Звезда. — 2000. — № 5. — С. 111.
 Дьяконова, Н. Фриде / Н. Дьяконова // Звезда. — 2005. — № 3. — С. 132—135.
 Мандельштам, Н. О Фриде Вигдоровой / Н. Мандельштам // Октябрь. — 2016. — № 1. — С. 140—164.
 Радасць працы і змагання // Вёрсты пройдзеных дарог / І. А. Яршоў, В. М. Сіднякова. — Магілёў : Магілёўская друкарня, 2003. — С. 82-89.

Катэгорыя:Журналісты Расіі
Катэгорыя:Журналісты СССР
Катэгорыя:Пісьменніцы Расіі
Катэгорыя:Пісьменнікі СССР
Катэгорыя:Праваабаронцы СССР
Катэгорыя:Савецкія дысідэнты
Катэгорыя:Рускамоўныя пісьменнікі XX стагоддзя
Катэгорыя:Памерлі ад раку падстраўнікавай залозы